Justiția poloneză a dezvăluit că fostul guvern populist PiS și-a spionat cetățenii cu ajutorul aplicației Pegasus
Fostul guvern al Poloniei, condus de formațiunea populist-reacționară Partidul Lege și Justiție (PiS), a spionat câteva sute de persoane folosind software-ul israelian Pegasus, conform unui raport elaborat de procuratura generală poloneză și adresat parlamentului de la Varșovia. Programul informatic israelian a fost utilizat pentru a monitoriza 578 de persoane în perioada 2017 - 2023, arată raportul citat.